બોલિવૂડમાં ફિલ્મ ‘ફગલી’થી ડેબ્યૂ કરનારી અભિનેત્રી કિયારા અડવાણીના પગ આજકાલ જમીન પર પડતા નથી. ‘ફગલી’ ફિલ્મ વધુ ન ચાલી. બીજી ફિલ્મ માટે તેને થોડી વધુ રાહ જોવી પડી હતી, પરંતુ ભારતીય ક્રિકેટર મહેન્દ્રસિંહ ધોનીના જીવન પર બનેલી ફિલ્મમાં તેને કામ કરવાનો મોકો મળ્યો. આ સુપરહિટ બાયોપિક ફિલ્મે કિયારાને એ ઊંચાઇ આપી, જેની તેને રાહ હતી. ‘ધોનીઃ ધ અનટોલ્ડ સ્ટોરી’ સુપરહિટ રહી. કિયારા કહે છે કે હું આ સફળતાને શબ્દોમાં વર્ણવી શકું તેમ નથી. બે વર્ષ સુધી મારે તે માટે રાહ જોવી પડી, પરંતુ આજે એવી હાલત છે કે મારી પાસે ઘણી ફિલ્મોની ઓફર છે.